Puebla (mesto)

Puebla je hlavné mesto rovnomenného štátu a celkovo štvrté najväčšie mesto Mexika s asi 1,9 miliónom obyvateľov. Leží asi 110 km juhovýchodne od mexického hlavného mesta Mexiko.

Dejiny 
Mesto hralo významnú úlohu pri invázii Španielov do Mexika v 16. storočí. Bolo založené v roku 1531 s cieľom zatieniť náboženský vplyv predkolumbovskej Choluly. V roku 1811 bolo druhým najväčším mexickým mestom. Koncom 19. storočia ho predstihla Guadalajara. 40 km západne od Puebly leží aktívna sopka Popocatépetl, ktorá je dobre viditeľná. Cesta do mesta Mexiko vedie cez priesmyk Paso de Cortéz, medzi Popocatepetlom a Iztou.

Pretože sa v blízkosti mesta nachádzajú tri sopky, La Malinche, Popocatépetl a Iztaccíhuatl, je často postihnuté zemetrasením. Mohutné zemetrasenie z roku 1999 poškodilo niektoré historické budovy a kostoly, ktoré sa dodnes rekonštruujú. 

Puebla je preslávená svojou keramikou, pôvodne modrobielou, dovezenou zo Španielska. Dnes sa na kachle používa široká škála farieb -červené, oranžové, žlté i zelené. Farebné kachle sú na fasádach i lavičkách. Na miestnom trhu neďaleko centra je možné kúpiť veľa keramiky rôzneho druhu.

Partnerské mestá 
  Asunción, Paraguaj
  Cádiz, Španielsko
  Cancún, Mexiko
  El Burgo de Osma, Španielsko
  Fás, Maroko
  Lodž, Poľsko, 1997
  Oklahoma City, Oklahoma, USA
  Pueblo, Colorado, USA
  Rodos, Grécko
  Talavera de la Reina, Španielsko
  Wolfsburg, Nemecko
  Xalapa, Mexiko

Referencie

Iné projekty

Externé odkazy 
 Oficiálna stránka
 Fotografie mesta

Zdroj 

Mestá v Mexiku
Lokality Svetového dedičstva v Mexiku